Държавен вестник, бр. 21, 2025 г., стр. 11

БРОЙ  21	
Д Ъ Р Ж А В Е Н  В Е С Т Н И К 	
СТР.  11   
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ
И СЪДИЛИЩА
МИНИСТЕРСТВО
НА ЗЕМЕДЕЛИЕТО И ХРАНИТЕ
ЗАПОВЕД № РД-46-52
от 4 март 2025 г.
На основание чл. 24а, ал. 1 – 1д и чл. 37и, 
ал. 13 от Закона за собствеността и ползването 
на земеделските земи (ЗСПЗЗ), чл. 47б, ал. 1 
и 2, чл. 47е, чл. 104е, чл. 104и и чл. 105, ал. 1 
от Правилника за прилагане на Закона за 
собствеността и ползването на земеделските 
земи (ППЗСПЗЗ) и във връзка с одобрен док­
лад от министъра на земеделието и храните 
№ 93-1139 от 4.03.2025 г. нареждам:
I. Откривам процедура за провеждане на 
търг за отдаване под наем или аренда на свобод­
ните земеделски земи от държавния поземлен 
фонд (ДПФ) в страната, с изключение на имо­
тите с начин на трайно ползване пасища, мери 
и ливади, за стопанската 2025/2026 година с 
начална тръжна цена съгласно приложенията.
1. Търговете да се проведат от областните 
дирекции „Земеделие“ на две тръжни сесии, с 
тайно наддаване, при условията и по реда, оп­
ределени в чл. 47б и следващите от ППЗСПЗЗ.
2. Директорите на областните дирекции 
„Земеделие“ да издадат заповед за провеж­
дане на търга (тръжните сесии) с приложена 
информация за всички свободни имоти от 
ДПФ – обект на търга, намиращи се на те­
риторията на съответната област.
3. Определям началната тръжна цена и 
размера на депозита за участие в търга, както 
следва:
3.1. Началната тръжна цена за отглеждане 
на зеленчуци, едногодишни полски култури 
и многогодишни фуражни култури – житни, 
бобови и техните смеси, за срок от пет до 
десет стопански години, по общини за съот­
ветната област, е посочена в приложение № 1, 
представляващо неразделна част от заповедта. 
Размерът на депозита за участие в търга е 
20 % от началната тръжна цена, умножена по 
площта на имота.
3.2. Началната тръжна цена за създаване и 
отглеждане на трайни насаждения е посочена 
по периоди в приложение № 2, представлява­
що неразделна част от заповедта. Размерът 
на депозита за участие в търга е 20 лв./дка.
3.3. Началната тръжна цена за отглеждане на 
съществуващи трайни насаждения е съгласно 
приложение № 3, представляващо неразделна 
част от заповедта. Размерът на депозита за 
участие в търга е 20 лв./дка.
3.4. За земеделските земи, определени по 
реда на § 12а от преходните и заключителните 
разпоредби (ПЗР) на ЗСПЗЗ, с изключение на 
земите с начин на трайно ползване пасища, 
мери и ливади, началната тръжна цена и 
размерът на депозита за участие в търга се 
определят съгласно т. 3.1 и 3.3 в зависимост 
от начина на трайно ползване на имота.
3.5. В случай че земите от ДПФ са полив­
ни, началната тръжна цена по т. 3.1, 3.2, 3.3 
и 3.4 се коригира с коефициент за поливност: 
за Северна България – 1.2, и за Южна Бъл­
гария – 1.5.
4. Одобрявам критерии за определяне на 
земеделски земи от ДПФ, които да се предлагат 
за създаване и отглеждане на трайни насажде­
ния, съгласно приложение № 4, представляващо 
неразделна част от заповедта.
5. Одобрявам образци на документите 
за участие в търга и проекти на договори: 
заявления – оферти по чл. 47з, ал. 1, т. 1 от 
ППЗСПЗЗ, декларации по чл. 47з, ал. 1, т. 6 и 
9 от ППЗСПЗЗ и за оглед на имот/и; договори 
за отдаване под наем или аренда по чл. 47м, 
ал. 1 от ППЗСПЗЗ; протокол-описи и запис 
на заповед към договорите за наем/аренда.
6. Сключването на договор за отдаване под 
наем или аренда на обявените по този ред 
земеделски земи от ДПФ не гарантира подпо­
магане по схемите, мерките и интервенциите 
за подпомагане на Общата селскостопанска 
политика.
II. Откривам процедура за провеждане 
на търг за отдаване под наем на свободните 
пасища, мери и ливади от ДПФ в страната за 
календарната 2026 година с начална тръжна 
цена съгласно приложението.
1. Търговете да се проведат от областните 
дирекции „Земеделие“, с тайно наддаване, при 
условията и по реда, определени в чл. 104е и 
следващите от ППЗСПЗЗ.
2. Директорите на областните дирекции 
„Земеделие“ да издадат заповед за провеж­
дане на търговете с приложена информация 
за всички свободни пасища, мери и ливади 
от ДПФ – обект на търга, намиращи се на 
територията на съответната област.
3. Определям началната тръжна цена и 
размера на депозита за участие в търга, както 
следва:
3.1. Началната тръжна цена за ползване на 
ливади, пасища и мери за срок от една кален­
дарна година е посочена в приложение № 5, 
представляващо неразделна част от заповедта. 
Размерът на депозита за участие в търга е 
20 % от началната тръжна цена, умножена по 
площта на имота.
3.2. Началната тръжна цена за ползване 
на земеделските земи, определени по реда на 
§ 12а от ПЗР на ЗСПЗЗ, с начин на трайно